4 अनाथ बालकों को दत्तक देने का निर्णय, दावा-आपत्ति 23 तक
रायगढ़ | जिला महिला एवं बाल विकास अधिकारी सह नोडल अधिकारी जिला बाल संरक्षण समिति रायगढ़ से प्राप्त जानकारी के अनुसार चार अनाथ बालकों को बाल कल्याण समिति के माध्यम से काउंसलिंग कर गाेद दिए जाने का निर्णय लिया गया है। गोद दिए जाने वाले बालकों के जो भी दावेदार या परिजन है वे निर्धारित प्रारूप में 23 जनवरी तक अपना दावा-आपत्ति बाल कल्याण समिति एवं नीलांचल बालक गृह उन्नायक सेवा समिति पंडरीपानी रायगढ़ के माध्यम से प्रस्तुत कर सकते है। जिला बाल संरक्षण अधिकारी ने बताया कि 8 वर्षीय बालक जीवन, 9 वर्षीय बालक नवधा, 13 वर्षीय बालक लक्ष्मीनारायण तथा 7 वर्षीय बालक संजय को बाल कल्याण समिति के आदेशानुसार अस्थायी संरक्षण के लिए विशिष्ट दत्तक ग्रहण नीलांचल बालगृह उन्नायक सेवा समिति पंडरीपानी रोड़ रायगढ़ में दर्ज करा सकते है। उक्त समयावधि के पश्चात प्राप्त दावा-आपत्तियों पर विचार नहीं किया जाएगा।
hin_Deva hin_Deva